கேள்வி: என். கோடிஸ்வர் சிங் - தொழில் வாழ்க்கை பற்றி விளக்கவும்.
பதில்: சிங் 1963-ஆம் ஆண்டில் மணிப்பூரின் இம்பாலில் பிறந்தார். இவரின் தந்தை என். இபோடோம்பி சிங் குவஹாத்தி உயர்நீதிமன்றத்தின் முன்னாள் நீதிபதியாகவும், மணிப்பூர் மாநிலத்தின் முதல் அரசுத் தலைமை வழக்கறிஞராகவும் இருந்தார். சிங் புருலியாவில் உள்ள இராமகிருஷ்ணா மிஷன் வித்யாபீடத்தில் தனது பள்ளிப்படிப்பை முடித்து 1983-இல் கிரோரி மால் கல்லூரியில் தனது பட்டப்படிப்பை முடித்தார். பின்னர் 1986 இல் தில்லி பல்கலைக்கழகத்தில் இளங்கலைச் சட்டம் பட்டம் பெற்றார். இவர் இந்திய உச்ச நீதிமன்றம், குவஹாத்தி உயர் நீதிமன்றம், மத்திய நிர்வாகத் தீர்ப்பாயத்தில் பணியாற்றினார். 2007 நவம்பர் 3 அன்று மணிப்பூரின் தலைமை வழக்கறிஞராக நியமிக்கப்பட்டார். இவர் அக்டோபர் 17,2011 அன்று குவஹாத்தி உயர்நீதிமன்றத்தின் கூடுதல் நீதிபதியாக உயர்த்தப்பட்டு நவம்பர் 7,2012 அன்று நிரந்தர நீதிபதியாக நியமிக்கப்பட்டார். மணிப்பூர் உயர்நீதிமன்றம் 23 மார்ச் 2013 அன்று உருவாக்கப்பட்ட பின்னர் இவர் நீதிபதியாக நியமிக்கப்பட்டார். மணிப்பூர் உயர்நீதிமன்றத்தின் பொறுப்பு தலைமை நீதிபதி 1 சூலை 2017 முதல் 8 பிப்ரவரி 2018 வரையிலும், மீண்டும் 23 பிப்ரவரி 2018 முதல் 17 மே 2018 வரையிலும் நியமிக்கப்பட்டார். இவர் 2018 அக்டோபர் 11 அன்று குவஹாத்தி உயர் நீதிமன்றத்தின் நீதியபதியாக இடமாற்றம் செய்யப்பட்டார். இவர் 21 செப்டம்பர் 2020 முதல் 9 சனவரி 2021 வரையிலும், 9 மே 2022 முதல் 22 சூன் 2022 வரையிலும், மீண்டும் 12 சனவரி 2022 முதல் 14 பிப்ரவரி 2022 வரையிலும் குவஹாத்தி உயர் நீதிமன்றத்தின் செயல் தலைமை நீதிபதி நியமிக்கப்பட்டார். இவர் 15 பிப்ரவரி 2023 அன்று ஜம்மு-காஷ்மீர் மற்றும் லடாக் உயர் நீதிமன்றத்தின் தலைமை நீதிபதி நியமிக்கப்பட்டார்.